Document ID: 32013R0137

REGULAMENTUL DE PUNERE ÎN APLICARE (UE) NR. 137/2013 AL COMISIEI
din 18 februarie 2013
de modificare a Regulamentului (CE) nr. 329/2007 al Consiliului privind măsuri restrictive împotriva Republicii Populare Democrate Coreene
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 329/2007 al Consiliului din 27 martie 2007 privind măsuri restrictive împotriva Republicii Populare Democrate Coreene (1), în special articolul 13 alineatul (1) literele (b), (d) și (e),
întrucât:
(1)
Anexa II la Regulamentul (CE) nr. 329/2007 ar trebui să fie actualizată pe baza celor mai recente informații furnizate de statele membre în ceea ce privește identificarea autorităților competente.
(2)
În anexa IV la Regulamentul (CE) nr. 329/2007 sunt enumerate persoanele, entitățile și organismele cărora, în urma desemnării acestora de către Comitetul de sancțiuni sau de către Consiliul de Securitate al Organizației Națiunilor Unite (CSONU) în conformitate cu punctul 8 litera (d) din Rezoluția 1718 (2006) a CSONU, li se aplică înghețarea fondurilor și a resurselor economice în temeiul regulamentului menționat.
(3)
La 2 mai 2012, Comitetul de sancțiuni al Consiliului de Securitate al Organizației Națiunilor Unite a adăugat trei entități pe lista persoanelor, entităților și organismelor cărora trebuie să li se aplice înghețarea fondurilor și a resurselor economice. În plus, la 22 ianuarie 2013, în baza Rezoluției 2087 (2013) a CSONU, s-au adăugat patru persoane fizice și șase entități pe lista persoanelor, entităților și organismelor cărora trebuie să li se aplice înghețarea fondurilor și a resurselor economice. Aceste entități și persoane fizice ar trebui incluse în lista prevăzută în anexa IV la Regulamentul (CE) nr. 329/2007.
(4)
În anexa V la Regulamentul (CE) nr. 329/2007 sunt enumerate persoanele, entitățile și organismele care nu sunt cuprinse în anexa IV și care au fost desemnate de către Consiliu în conformitate cu articolul 4 alineatul (1) literele (b) și (c) din Poziția comună 2006/795/PESC. La 18 februarie 2013, Consiliul a decis ca șase entități enumerate, care erau desemnate de către ONU și care urmau să fie incluse în anexa IV, să fie eliminate din anexa V la Regulamentul (CE) nr. 329/2007.
(5)
Prin urmare, anexele II, IV și V la Regulamentul (CE) nr. 329/2007 ar trebui modificate în consecință.
(6)
Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat,
ADOPTĂ PREZENTUL REGULAMENT:
Articolul 1
Regulamentul (CE) nr. 329/2007 se modifică după cum urmează:
(1)
Anexa II se înlocuiește cu textul din anexa I la prezentul regulament.
(2)
Anexa IV se modifică în conformitate cu anexa II la prezentul regulament.
(3)
Anexa V se modifică în conformitate cu anexa III la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 februarie 2013.

Labels: 18
5